
DR.30.10.2008 19 
 
 
Bolehkah kerajaan beri jaminan insiden seperti yang melibatkan Hakim Datuk Ian Chin ini 
tidak berlaku lagi dan jika berlaku juga tindakan akan diambil ke atas pesalah melalui 
tribunal.  Terima kasih. 

 Tuan T. Murugiah:  Terima kasih Yang Berhormat dari Jerlun.  Kita memang ada 
peruntukan di mana dalam Perlembagaan 125(3) telah pun jelas memperuntukkan bahawa 
sesuatu tindakan akan dilakukan menurut Perlembagaan yang sedia ada.  Dalam masa 
yang sama, kita juga telah difahamkan bahawa kerajaan akan mewujudkan suruhanjaya 
kehakiman tidak lama lagi.  Maka apabila lepas diwujudkan suruhanjaya kehakiman nanti, 
semua benda-benda ini akan diawasi dan dibuat pemantauan.  Sekian, terima kasih. 

 Tuan Chua Tian Chang [Batu]:  Terima kasih Tuan Yang di-Pertua dan juga 
timbalan menteri.  Soalan tambahan saya adalah kerajaan setakat ini tidak menyatakan 
secara jelas hakim pencen telah melanggar apa-apa kod etika tetapi kandungan dakwaan 
dari Hakim Ian Chin ini adalah satu dakwaan yang sangat serius.  Adakah kerajaan 
mengambil langkah-langkah untuk menyiasat isu-isu yang telah dibawa oleh Hakim Ian 
Chin? Terima kasih. 
 
 Tuan T. Murugiah:  Terima kasih Tuan Yang di-Pertua, terima kasih Yang 
Berhormat yang menanyakan soalan tadi itu.  Sebenarnya apa yang sedang kita semua 
maklum bahawa pada 16 Julai 2008, Yang Arif Hakim Ian Chin ini telah pun menghantar 
surat kepada Yang di-Pertuan Agong untuk meletakkan jawatan beliau.  Beliau akan letak 
jawatan mulai 1 Disember 2008 dan pada masa ini beliau telah pun mula bercuti iaitu 
bermula daripada 21 Ogos 2008 hingga 30 November 2008.  Dalam hal ini tidak timbul lagi 
kenapa perlunya kita siasat kes ini dan mengambil tindakan kerana apa pun dia melibatkan 
pemecatan jawatan.  Maka terjawab sudah soalan itu, terima kasih. 
 
12. Dato' Kamarudin Jaffar [Tumpat] minta Menteri Pelajaran menyatakan bilakah 
kerajaan akan berikan bantuan sepenuhnya kepada Sekolah Agama Rakyat (SAR) tanpa 
apa-apa syarat. 

 Timbalan Menteri Pelajaran II [Dato' Razali bin Ismail]:  Laporan Jawatankuasa 
Khas Tan Sri Murad 2004 kepada pihak kerajaan untuk memperkasakan sekolah-sekolah 
agama negeri dan juga agama rakyat telah mendorong kerajaan untuk mengambil tindakan-
tindakan yang positif ke arah memperkasakan sekolah tersebut.  Dengan itu sekolah-
sekolah agama negeri dan juga sekolah agama rakyat telah berdaftar di bawah 
Kementerian Pelajaran sebagai Sekolah Agama Bantuan Kerajaan ataupun (SABK).  
Kerajaan juga menyarankan supaya sekolah SAR dan SAN berdaftar dengan Kementerian 
Pelajaran sebagai Sekolah Agama Bantuan Kerajaan untuk membolehkan menikmati 
bantuan sumbangan modal dan juga sumbangan bantuan penuh seperti yang dinikmati 
oleh sekolah-sekolah bantuan kerajaan yang lain. 

 Dari segi bantuan per kapita juga sekolah-sekolah tersebut akan mendapat kadar 
bantuan per kapita yang sama dengan sekolah-sekolah kerajaan dan sekolah-sekolah 
bantuan kerajaan.  Di antara jenis-jenis bantuan yang lain yang akan diperoleh termasuklah 
makan asrama, ko-kurikulum, yuran khas, pakaian seragam, insentif pendahuluan guru, 
pembaikan kecil dan juga utiliti.   

Untuk makluman Yang Berhormat pada Ogos 2008 sebanyak 154 buah daripada 
381 Sekolah Agama Rakyat dan Sekolah Agama Negeri telah menandatangani MoU 
persetujuan mendaftar sebagai Sekolah Agama Bantuan Kerajaan dan memberi manfaat 
kepada kira-kira 37,000 guru-guru yang mengajar di sekolah-sekolah SABK ini. 

 Dato' Kamarudin Jaffar [Tumpat]:  Terima kasih Tuan Yang di-Pertua dan terima 
kasih Yang Berhormat Timbalan Menteri di atas jawapan tadi.  Sebagaimana Yang 
Berhormat Timbalan Menteri maklum dan rakyat Malaysia seluruhnya tahu kalau kita 
hendak mengetahui institusi manakah yang telah mempelopori kemerdekaan negara kita, 
ianya bukan UMNO tetapi ianya adalah Sekolah Agama Rakyat.  Daripada Sekolah Agama 
Rakyat inilah tokoh-tokoh, pemikir-pemikir, pelopor-pelopor, kesedaran berkenaan dengan 
kemerdekaan dicetuskan.  Oleh itu saya rasa apa yang telah dilakukan terhadap Sekolah 
Agama Rakyat ini ialah mereka telah menjadi mangsa kepada Pilihanraya Umum 1999 
yang lalu lagi. 



Bolehkah kerajaan beri jaminan insiden seperti yang melibatkan Hakim Datuk Ian Chin ini tidak berlaku lagi dan jika berlaku juga tindakan akan diambil ke atas pesalah melalui tribunal. Terima kasih. Tuan T. Murugiah: Terima kasih Yang Berhormat dari Jerlun. Kita memang ada peruntukan di mana dalam Perlembagaan 125(3) telah pun jelas memperuntukkan bahawa sesuatu tindakan akan dilakukan menurut Perlembagaan yang sedia ada. Dalam masa yang sama, kita juga telah difahamkan bahawa kerajaan akan mewujudkan suruhanjaya kehakiman tidak lama lagi. Maka apabila lepas diwujudkan suruhanjaya kehakiman nanti, semua benda-benda ini akan diawasi dan dibuat pemantauan. Sekian, terima kasih. Tuan Chua Tian Chang [Batu]: Terima kasih Tuan Yang di-Pertua dan juga timbalan menteri. Soalan tambahan saya adalah kerajaan setakat ini tidak menyatakan secara jelas hakim pencen telah melanggar apa-apa kod etika tetapi kandungan dakwaan dari Hakim Ian Chin ini adalah satu dakwaan yang sangat serius. Adakah kerajaan mengambil langkah-langkah untuk menyiasat isu-isu yang telah dibawa oleh Hakim Ian Chin? Terima kasih. Tuan T. Murugiah: Terima kasih Tuan Yang di-Pertua, terima kasih Yang Berhormat yang menanyakan soalan tadi itu. Sebenarnya apa yang sedang kita semua maklum bahawa pada 16 Julai 2008, Yang Arif Hakim Ian Chin ini telah pun menghantar surat kepada Yang di-Pertuan Agong untuk meletakkan jawatan beliau. Beliau akan letak jawatan mulai 1 Disember 2008 dan pada masa ini beliau telah pun mula bercuti iaitu bermula daripada 21 Ogos 2008 hingga 30 November 2008. Dalam hal ini tidak timbul lagi kenapa perlunya kita siasat kes ini dan mengambil tindakan kerana apa pun dia melibatkan pemecatan jawatan. Maka terjawab sudah soalan itu, terima kasih. 12. Dato' Kamarudin Jaffar [Tumpat] minta Menteri Pelajaran menyatakan bilakah kerajaan akan berikan bantuan sepenuhnya kepada Sekolah Agama Rakyat (SAR) tanpa apa-apa syarat. Timbalan Menteri Pelajaran II [Dato' Razali bin Ismail]: Laporan Jawatankuasa Khas Tan Sri Murad 2004 kepada pihak kerajaan untuk memperkasakan sekolah-sekolah agama negeri dan juga agama rakyat telah mendorong kerajaan untuk mengambil tindakan- tindakan yang positif ke arah memperkasakan sekolah tersebut. Dengan itu sekolah- sekolah agama negeri dan juga sekolah agama rakyat telah berdaftar di bawah Kementerian Pelajaran sebagai Sekolah Agama Bantuan Kerajaan ataupun (SABK). Kerajaan juga menyarankan supaya sekolah SAR dan SAN berdaftar dengan Kementerian Pelajaran sebagai Sekolah Agama Bantuan Kerajaan untuk membolehkan menikmati bantuan sumbangan modal dan juga sumbangan bantuan penuh seperti yang dinikmati oleh sekolah-sekolah bantuan kerajaan yang lain. Dari segi bantuan per kapita juga sekolah-sekolah tersebut akan mendapat kadar bantuan per kapita yang sama dengan sekolah-sekolah kerajaan dan sekolah-sekolah bantuan kerajaan. Di antara jenis-jenis bantuan yang lain yang akan diperoleh termasuklah makan asrama, ko-kurikulum, yuran khas, pakaian seragam, insentif pendahuluan guru, pembaikan kecil dan juga utiliti. Untuk makluman Yang Berhormat pada Ogos 2008 sebanyak 154 buah daripada 381 Sekolah Agama Rakyat dan Sekolah Agama Negeri telah menandatangani MoU persetujuan mendaftar sebagai Sekolah Agama Bantuan Kerajaan dan memberi manfaat kepada kira-kira 37,000 guru-guru yang mengajar di sekolah-sekolah SABK ini. Dato' Kamarudin Jaffar [Tumpat]: Terima kasih Tuan Yang di-Pertua dan terima kasih Yang Berhormat Timbalan Menteri di atas jawapan tadi. Sebagaimana Yang Berhormat Timbalan Menteri maklum dan rakyat Malaysia seluruhnya tahu kalau kita hendak mengetahui institusi manakah yang telah mempelopori kemerdekaan negara kita, ianya bukan UMNO tetapi ianya adalah Sekolah Agama Rakyat. Daripada Sekolah Agama Rakyat inilah tokoh-tokoh, pemikir-pemikir, pelopor-pelopor, kesedaran berkenaan dengan kemerdekaan dicetuskan. Oleh itu saya rasa apa yang telah dilakukan terhadap Sekolah Agama Rakyat ini ialah mereka telah menjadi mangsa kepada Pilihanraya Umum 1999 yang lalu lagi.